རང་སློབ་ལ་བསྟོད་ཚིག་ཁུ་བྱུག་གི་མགྲིན་གླུ།
སློབ་བུ་འཇིགས་མེད་བློ་གྲོས། དར་ལག
དགའ་ལྡན་སྐྱེད་མོས་ཚལ་གྱི་གནས་མཆོག་དེ། །
དུས་ཀྱི་དབང་གིས་ས་འདིར་འཕོས་པ་ལྟར། །
རྨད་བྱུང་སྤྲུལ་བའི་བཀོད་པའི་ཞིང་མཆོག་འདི། །
གླིང་རྗེ་མི་ཡི་ཉི་མའི་གདན་ས་ལགས། །
སྐུ་ལུས་མཚན་དཔེ་ཡོངས་སུ་རབ་རྫོགས་ཤིང་། །
མདོ་རྒྱུད་གཞུང་ལུགས་རྒྱ་མཚོ་འགྲོ་ལ་འདྲེན། །
56

སདེ༌ཆེས་ལྐུག་པ་སར།
ཤེས་བྱ་ཐམས་ཅད་མཁྱེན་པའི་སྤྱན་ཡངས་པོ། །
རང་རེའི་བླ་མ་ཀུན་བཟང་རྒྱལ་མཚན་མཆོག །
ཡིད་འོང་ཁང་བཟང་མང་པོའི་ཡང་དབུས་ན། །
ཡ་མཚན་བཅུ་དྲུག་ལོར་སོན་སློབ་མའི་སྡེ། །
ཉིས་བརྒྱ་དུ་མའི་ཀུན་ཕན་དགའ་ཚལ་ན། །
སྦྱང་བརྩོན་སྦྲང་རྩིའི་ཆུ་བོ་འཁྱིལ་འདི་རྨད། །
འདི་འདྲའི་སློབ་གླིང་བཟང་པོ་སྲིད་གསུམ་ལ། །
དུས་ཀུན་བཙལ་ཀྱང་རྙེད་པ་མིན་ནོ་ཞེས། །
མཆོག་དམན་ཀུན་གྱིས་མགྲིན་གཅིག་དབྱངས་སྙན་མོས། །
སྲིད་འདིར་བསྟོད་པའི་དབྱར་ལྔ་ཕྱོགས་བཞིར་ལྡིར། །